ai4bharat/Pralekha huggingface dataset:
محنت اور روزگار کی وزارت
خواتین ورکروں کا وقار اور تحفظ
نئی دہلی،22جولائی2019؍محنت و روزگار کے مرکزی وزیر مملکت، جناب سنتوش کمار گنگوار نے آج لوک سبھا میں ایک سوال کے تحریری جواب میں بتایا کہ خواتین ورکروں کے وقار اور تحفظ کو یقینی بنانے کے لئے لیبر قوانین نے متعدد التزامات موجود ہیں۔ ایکول ریمیونیریشن ایکٹ  1976 ایک طرح کے یا ایک نوعیت کے کام کے لئے مرد اور خواتین ورکروں کو مساوی محتنانے کی ادائیگی کا التزامات کرتا ہے۔کم ازکم مزدوری قانون 1948کم از کم مزدوری کو یقینی بنانے کا التزام کرتاہے، جبکہ مزدوری کی ادائیگی سے متعلق قانون 1936 بغیر کسی صنفی تفریق کے مرد اور خواتین ورکروں کو بروقت ادائیگی کو یقینی بناتاہے۔ خواتین ورکروں کے وقار اور تحفظ کو یقینی بنانے اور ان کے لئے کام کرنے کا سازگار ماحول فراہم کرنے کے مقصد سے متعدد لیبر قوانین میں متعدد دیگر تحفظاتی اقدامات کئے گئے ہیں۔ ان اقدامات میں بچوں کی دیکھ بھال کرنے والے مراکز کا قیام ، بچوں کو دودھ پلانے کے لئے وقت دینے کا الترام تنخواہ کے ساتھ زچگی کی چھٹی کو 12 ہفتوں سے بڑھاکر 26ہفتے کرنا ، 50 یا اس سے زیادہ ملازمین والے اداروں میں لازمی طورپر کریچ سہولت کا التزام شامل ہیں۔
وزارت نے 4لیبر کوڈز کا مسودہ تیار کرنے کے لئے اقدامات کئے ہیں۔ یہ کوڈ ہیں: کوڈ آن ویجز یعنی مزدوری سے متعلق کوڈ، کوڈ آن انڈسٹریل ریلیشز یعنی صنعتی تعلقات سے متعلق کوڈ، کوڈ آن سوشل سیکورٹی اینڈ ویلفیئر یعنی سماجی تحفظ اور فلاح و بہبود سے متعلق کوڈ اور کوڈ آن آکیوپیشن سیفٹی ، ہیلتھ اینڈ ورکنگ کنڈیشنز یعنی پیشہ ورانہ تحفظ صحت اور کام کے حالات سے متعلق کوڈ۔ اس کے لئے بغیر کسی صنفی تفریق کے موجودہ لیبر قوانین کے متعلقہ التزامات کو آسان بنایا جائے گا، انضمام کیا جائے گا اور انہیں معقول بنایا جائے گا۔لیبر کوڈ ز میں جو باتیں شامل کی گئی ہیں، ان میں سبھی 50 لاکھ ورکروں کو کم از کم مزدوری کی وقت پر ادائیگی، تقرری نامے کی فراہمی ، سالانہ میڈیکل جانچ کا التزام ، سیفٹی اور فلاح و بہبود سے متعلق دیگر سہولتوں کی توسیع وغیرہ شامل ہیں۔
امور داخلہ کی وزارت
کابینہ نے مرکز کے زیر انتظام خطے دادرا اور نگر حویلی اور دمن و دیو میں بجلی کی تقسیم اور خوردہ سپلائی کے کاروبار کی نجکاری کو منظوری دی
وزیراعظم جناب نریندر کی صدارت میں مرکزی کابینہ نے مرکز کے زیر انتظام خطے دادرا اور نگر حویلی اور دمن و دیو  میں بجلی کی تقسیم کے کاروبارکی نجکاری کے لئے کمپنی  کی تشکیل ، نئی تشکیل شدہ کمپنی کے اکوٹی شیئر کی سب سے اونچی بولی لگانے والے کو فروخت اور اس وقت ملازمت کرنے والے ملازمین کی ذمہ داریوں کے سلسلے میں ٹرسٹ کے قیام کو منظوری دے دی ہے۔
مذکورہ نجکاری کے عمل سے ڈی این ایچ ۔ ڈی ڈی کے 1.45 لاکھ سے زیادہ صارفین کو بہتر خدمات فراہم کرانے کے مطلوبہ مقاصد پورے ہوں گے ، تقسیم کے عمل میں بہتری آئے گی اور کام کاج بہتر طریقے سے ہوگا اور ملک بھر میں دیگر یوٹی لٹیز کے لئے ایک ماڈل تیار ہوگا۔ اس سے بجلی کی صنعت کی مسابقت اور استحکام میں اضافہ ہوگا اور ایسے بقایہ جات کی وصولی بھی ہوگی ، جن کی وصولی نہیں ہوپارہی تھی۔
مئی 2020 میں حکومت ہند نے ڈھانچہ جاتی اصلاحات کے ذریعہ بھارت کو خود کفیل بنانے کے لئے ’آتم نربھر بھارت ابھیان‘ کا اعلان کیا تھا۔ منصوبے کے مطابق ایک اہم قدم بجلی کی تقسیم میں نجی شعبے کی صلاحیت کا فائدہ اٹھانے کے لئے بجلی کی تقسیم کے کام کی نجکاری کے ذریعہ مرکز کے زیر انتظام خطوں میں بجلی تقسیم اور خوردہ سپلائی میں اصلاح کرنا تھا۔
ایک واحد تقسیم کار کمپنی یعنی ڈی این ایچ ۔ ڈی ڈی پاور ڈسٹری بیوشن کارپوریشن لمیٹیڈ ایک مکمل ملکیت والی سرکاری کمپنی کے طور پر قائم کی جائے گی اور نئی تشکیل شدہ کمپنی میں منتقل کئے جانے والے اہلکاروں کے مدت کار سے متعلق فائدوں کے بندوبست کے لئے ٹرسٹ کا قیام عمل میں آئے گا۔ نئی تشکیل شدہ کمپنی کو اثاثوں ، دین داریوں، اہلکاروں وغیرہ کی منتقلی دادرا اور نگر حویلی اور دمن و دیو الیکٹرسٹی  ٹرانسفر اسکیم 2020 کے مطابق کی جائے گی۔
۔۔۔۔۔۔۔۔۔۔۔
ش ح۔ ا گ۔ن ا۔
U-13235
(
امور صارفین، خوراک اور عوامی تقسیم کی وزارت
موٹے اناج کی کاشتکاری اور تقسیم کے لئے مراعات دینے کے اصولوں پر نظر ثانی کا وقت:جناب پیوش گوئل
حاشیہ پر کسانوں کی مدد کے لئے موٹے اناجوں کی خریداری میں اضافہ کرنے کی ضرورت ہے: جناب گوئل
مکا، جوار ، باجرہ وغیرہ نہ صرف صحت کے لئے بہتر ہیں، بلکہ زرعی معیشت کے لئے بھی بہتر ہیں
صارفین کے امور ، خوراک اور عوامی تقسیم، ریلویز اور کامرس اور صنعت کے وزیر جناب پیوش گوئل نے ہندستان میں موٹے غذائی اجناس کی خریداری،تقسیم اور تلفی کے لئے پالیسی فریم ورک کا جائزہ لیا
نئی دہلی،15جون2021/وقت آگیا ہے کہ ہندستان میں موٹے اناجوں کی کاشتکاری اور تقسیم کی مراعات دینے کے اصولوں پر نظر ثانی کی جائے، یہ بات مرکزی وزیر برائے صارفین کے امور، خوراک اور عوامی تقسیم، ریلوے ، تجارت اور صنعت کے وزیر جناب پیوش گوئل نے موٹے اناجوں کی خریداری ، تقسیم اورتلفی کے لئے پالیسی فریم ورک کا جائزہ لیتے ہوئے کہی۔
انہوں نے کہا کہ موٹے ا ناجوں کی کاشتکاری اور خریداری میں منصوبہ بند طریقے سے اضافہ کرنے کی ضرورت ہے۔
اس اجلاس میں وزارت زراعت کے تحت محکمہ خوراک و عوامی تقسیم کے متعدد محکموں کے سینئر عہدیداروں نے شرکت کی۔ قابل ذکر ہے کہ مکا، جوار ، باجرا، راگی وغیرہ نہ صرف صحت کے لئے بہتر ہیں بلکہ زرعی معیشت کے لئے بھی بہتر ہیں۔
حال ہی میں وزیراعظم نے ملک میں باجرا کے فروخت کو ضرورت کا اعلان کیا تھا۔ اقوام متحدہ کی جنرل اسمبلی نے بھی 2023 کو ’ بین الاقوامی سال ‘ قرار دیا ہے۔ اس ترمیم کے پیش نظر موٹے اناجوں کی خریداری ، تقسیم اور ضائع کرنے کے لئے پالیسی رہنما خطوط کی ضرورت تھی۔ وزیر موصوف نے کہاکہ اصولوں اور ضوابط کے نظر ثانی کے نتیجے میں موٹے اناجوں کی خریداری کی حوصلہ افزائی کی جائے گی۔ موٹے اناجوں کی پیداوار غذائیت سے بھرپور ، اور فصلوں میں تنوع پیدا ہوتا ہے، ان کی خریداری کی حوصلہ افزائی کی ضرورت ہے۔ خریداری کی اجازت صرف اسی صورت میں دی جائے گی جب ممکنہ ری سائکلنگ سے بچنے ک لئے پچھلے اسٹاک کو نمٹادیا گیا ہو ۔ ان اناجوں کے صرف کے لئے ریاست کی ضرورت کے مطابق بین ریاستی نقل و حملہ کی ضرورت ہے۔
معمولی اور غیر آبپاشی والی اراضی پر باجرہ اگایا جاتا ہےاور اس کی خریداری سے کسانوں کی آمدنی کو دو گنا کرنے میں مدد ملے گی۔ باجرہ زیادہ غذائیت سے بھرپور ہے اور اس وجہ سے ہندستان کو غذائی قلت کے خلاف لڑنے میں مدد ملے گی، اس کے علاوہ باجرہ زیادہ ماحول دوست ہے اور اس لئے پائیدار زراعت کو فروغ دینے اور ماحولیات کے تحفظ میں مدد فراہم کرنے کے ساتھ ساتھ مقامی خریداری اور مقامی کھپت سے نقل و حمل اور دیگر اناجوں کی اور کچھ کی لائف کو بچانے میں مدد ملے گی۔ موٹے اناجوں کی شیلف لائف تین ماہ سے زیادہ ہوتی ہے۔ موٹے اناجوں کو ریاستی حکومت کی ایجنسیوں /ایف سی آئی کے ذریعہ موجودہ رہنما خطوط کے مطابق کاشتکاروں سے حاصل کیا جاتا ہے۔
کم از کم امدادی قیمت کے تحت احاطہ کئے گئے موٹے اناجوں کی فصلیں، جوار  جوار ، باجرا، راگی، مکا اور جو ہے۔ہندستان میں خریف مارکیٹنگ کے ایم ایس 21-2021 کے دوران مجموعی طور پر 304914 کسانوں کو کسان مستفید ہوئے ہیں۔ سال 21-2020 کے دوان مجوعی طور پر 1162886 موٹے اناج کی خریداری کی گئی ہے۔
موٹے اناجوں کے لئے موجودہ 21 مارچ 2014 کو رہنما ہدایات کے مطابق ریاستی حکومت کو دی گئی خریداری کی مدت تین ماہ سے زیادہ تجاوز نہیں کرنی چاہئے ۔ اور دوسری شرط ہے کہ خریداری کا عرصہ بھی کٹائی کی عام مدت کے اختتام سے ایک ماہ سے آگے نہیں جانا چاہئے۔ ریاست میں متعلقہ فصلوں کی خریداری اور تقسیم ، ریاستوں کو عوامی تقسیم کے نظام  کے ذریعہ زیادہ سے زیادہ چھ ماہ کا وقت مہیا کیا جاتا ہے۔
ش ح۔ ش ت۔ج
Uno-5509
(Visitor Counter : 147
وزارت دفاع
میٹرو ریل نیٹ ورک میں ایڈوانس بایوڈیجسٹر ایم کے - II ٹکنالوجی کے نفاذ کے لئے ڈی آر ڈی او نے مہا میٹرو کے ساتھ اقرار نامے پر دستخط کئے
نئی دہلی 5 جنوری 2021:حکومت ہند کی ایک اہم تحقیقاتی ایجنسی ڈیفنس ریسرچ اینڈ ڈویلپمنٹ آرگنائزیشن  اور حکومت ہند اور مہاراشٹرا کی مشترکہ منصوبہ ساز کمپنی مہاراشٹرا میٹرو ریل کارپوریشن  نے جو پانی کے تحفظ اور ماحول کی حفاظت کے لئے مل کر کام کر رہی ہیں، میٹرو ریل نیٹ ورک میں ڈی آر ڈی او کی  ماحول دوست بایوڈیجسٹریونٹیں نصب کی ہیں۔ 5 جنوری 2021 کو مہا-میٹرو اور ڈی آر ڈی او کے مابین اقرارنامے پر دستخط کئے گئے جس کے تحت ڈی آر ڈی او میٹرو ریل نیٹ ورک میں انسانی فضلہ کو ٹھکانے لگانے لئے اپنی جدید بایوڈیجسٹر ایم کے 2 ٹکنالوجی کے نفاذ میں تکنیکی معاونت کرے گی۔
ممتاز سائنسدان اور ڈائریکٹر جنرل۔ لائف سائنسز، ڈی آر ڈی او ہیڈ کوارٹر، نئی دہلی، ڈاکٹر اے کے سنگھ ، اور مہاراشٹر میٹرو ریل کارپوریشن لمیٹڈ  کے منیجنگ ڈائریکٹر، ڈاکٹر برجیش دکشت نے اپنے اپنے اداروں کی طرف سے اس اقرارنامے کا تبادلہ کیا جس پر ڈائریکٹر ڈی آر ڈی ای ، گوالیار ڈاکٹر ڈی کے دوبے اور مہا میٹرو ریل کارپوریشن لمیٹڈ ، پونے کے ڈائریکٹر جناب اتل گاڈگل نے دستخط کیے۔
ڈی آر ڈی او کی بایوڈیجسٹر درون ملک تیار کردہ سر سبز اور کم لاگت والی ٹکنالوجی ہے جسے یہ کمیاب امتیاز بھی حاصل ہے کہ وہ ڈی آر ڈی او لائسنس یافتگان  کی ایک بڑی تعداد رکھتی ہے۔
انڈین ریلوے اپنے مسافر کوچوں کے بیڑے میں پہلے ہی تقریبا 2.40 لاکھ بایوڈیجسٹرس نصب کرچکی ہے۔ اب مہا۔ میٹرو کے لئے اس ٹکنالوجی میں تبدیلی اور بہتری لائی گئی ہے تاکہ پانی اور جگہ کو بچایا جا سکے۔
اس ایم کے 2 بایوڈیجسٹر کا ایک تخصیص شدہ ورژن کا جو ڈل جھیل میں گھر نما کشتیوں میں انسانی فضلے کو ٹھکانے لگانے کیلئے موزوں ہے ڈی آر ڈی او نے جموں و کشمیر انتظامیہ کیلئے کامیابی کے ساتھ مظاہرہ کیا۔
جموں و کشمیر انتظامیہ کے لیکس اینڈ واٹر ویز ڈویلپمنٹ اتھارٹی  نے ڈل جھیل کے آس پاس کی رہائش گاہوں کے لئے ایم کے 2 بائیوڈیجسٹرس کی 100 یونٹیں خریدنے کی کارروائی شروع کر دی ہے تاکہ پانی کی آلودگی کو کم سے کم کیا جاسکے۔
سری نگر میں بائیوڈجسٹر ایم کے 2 کے نفاذ کی نگرانی جموں و کشمیر ہائیکورٹ کے ماہرین کی ایک کمیٹی کے ذریعہ کی جارہی ہے۔ ڈی ایم آر سی کے سابق ایم ڈی ڈاکٹر ای سریدھرن اس کمیٹی کے سربراہ ہیں۔مکمل نفاذ کی صورت میں یہ گرین ٹیکنالوجی ڈل جھیل کی آلودگی میں نمایاں کمی لے آئے گی۔اس ٹیکنالوجی کو بائیوڈگریشن کارکردگی میں بہتری، ڈیزائن میں ترمیم اور فضلے سے مزید نمٹنے کے ماڈیول کے اضافے کے ذریعہ بہتر بنایا گیا ہے۔ یہ ٹیکنالوجی بنیادی طور پر انتہائی اونچائی والے ہمالیائی علاقوں بشمول لیہ - لداخ اور سیاچن گلیشیر میں مسلح افواج کے لئے تیار کی گئی تھی۔
ڈی ڈی آر اینڈ ڈی کے سکریٹری اور ڈی آر ڈی او کے چیئرمین ڈاکٹر جی ستیش ریڈی نے اس عمل کو انجام دینے میں دونوں ٹیموں کی کامیابی کی خواہشات کا اظہار کیا اور کہا کہ تیکنالوجیوں کو ڈیٹا اورمتعلقہ جانکاری کی دستیابی سے بہتر بنایا جاتا ہے۔
وزارت خزانہ
محکمہ انکم ٹیکس نے مغربی بنگال میں تلاشی کارروائی کی
نئی دہلی 06 نومبر :
محکمہ انکم ٹیکس نے 05/11/2020 کو مغربی بنگال کے ایک اہم کوئلہ کاروباری سے منسلک معاملے میں اس کے رانی گنج ، آسنسول ، پورولیا اور کولکتہ واقع احاطوں میں تلاشی مہم چلائی۔ خفیہ اطلاع کی بنیاد پر یہ تلاشی لی گئی جس میں بڑی مقدار میں غیر حساب کتاب والی نقدی ہونے اور اسے مختلف مقاصد کے لئے استعمال کئے جانے کے اشارے ملے تھے۔
تلاشی کے دوران ایسے دستاویز ضبط کئے گئے جن سے پتہ چلا ہے کہ متعلقہ گروپ کی کمپنیوں نے کاغذوں میں ایکویٹی شئیروں کا ذکر کئے بغیر 150 کروڑ روپئے کی فرضی سرمایہ کاری کی تھی جس میں سے تقریبا 145 کروڑ روپئے کی سرمایہ کاری فروخت کر دی گئی ہے۔ یہ فروخت لین دین، فرضی لین دین پائے گئے اور کمپنی نے تلاشی کے دوران دیئے گئے بیان میں اسے قبول بھی کیا ہے۔
ان تلاشی کارروائیوں میں بڑی تعداد میں ایسے دھاندلی والے دستاویز پائے گئے جس میں کوئلہ اور ریت کے کاروبار، اسپنج آئرن کی فروخت سے نقدی پیدا ہونا دکھایا گیا ۔ ضبط دستاویزوں سے کوئلے کی ڈھلائی اور مختلف کاروباری سرگرمیوں پر بے حساب خرچ کئے جانے کے اشارے بھی ملے ہیں۔
تلاشی کے دوران تقریباً7.3کروڑ کی بغیر حساب وکتاب کی نقدی اور سونا۔ چاندی بھی ضبط کی گئی۔ معاملے میں آگے کی جانچ جاری ہے۔
الیکٹرانکس اور اطلاعات تکنالوجی کی وزارت
تخلیقی مصنوعی ذہانت
جنریٹو آرٹیفیشل انٹیلی جنس سے مراد مصنوعی ذہانت سے چلنے والی مشینوں کی موجودہ ٹیکسٹ، آڈیو فائلز یا تصاویر کو نیا مواد بنانے کے لیے استعمال کرنے کی صلاحیت ہے۔ جنریٹو اے آئی کا استعمال ابھی بھی اپنے ابتدائی مراحل میں ہے، اور ٹیکنالوجی کی ترقی اور بہتری کے ساتھ ہی اس کے اثرات بڑھنے کا امکان ہے۔ حکومت ان ٹیکنالوجیز کے ابھرنے اور تعلیم، مینوفیکچرنگ، صحت کی دیکھ بھال، مالیات اور دیگر ایسے شعبوں میں ان کے تیزی سے پھیلاؤ سے واقف ہے۔ حکومت مصنوعی ذہانت  کو ہماری ڈیجیٹل معیشت، سرمایہ کاری اور ملازمتوں کی ترقی کے لیے ایک حرکیاتی صلاحیت سمجھتی ہے۔ حکومت نے مصنوعی ذہانت کے لیے قومی حکمت عملی شائع کی ہے جس کا مقصد مصنوعی ذہانت کی تحقیق اور اسے اپنانے کے لیے ایک ماحولیاتی نظام تیار کرنا ہے۔ اس کے بعد 'ہندوستان میں AI بنائیں اور AI کو ہندوستان کے لیے کام کریں' کے وژن کے ساتھ، ایم یتی نے اے آئی پر مبنی حل کی ترقی کے لیے 'مصنوعی ذہانت پر قومی پروگرام' کے نفاذ کو منظوری دی ہے اور #اے آئی کے ذمہ دارانہ اور تبدیلی کے استعمال کو سب کے لیے یقینی بنایا ہے۔
نیز، سائنس اور ٹیکنالوجی کا شعبہ انٹر ڈسپلنری سائبر فزیکل سسٹمز . پر قومی مشن کو نافذ کر رہا ہے۔ اس مشن کے تحت، انڈین انسٹی ٹیوٹ آف ٹیکنالوجی . کھڑگپور میں مصنوعی ذہانت اور مشین لرننگ پر ٹیکنالوجی انوویشن ہب . قائم کیا گیا ہے، جس کا مقصد جدید ترین تربیت فراہم کرنا اور مصنوعی ذہانت کے شعبے میں اگلی نسل کے سائنسدان، انجینئرز، ٹیکنیشنز اور ٹیکنوکریٹس کی صلاحیتوں میں اضافہ کرنا ہے۔ سائنس اور ٹیکنالوجی کا محکمہ انٹر ڈسپلنری سائبر فزیکل سسٹمز . پر قومی مشن کو نافذ کر رہا ہے۔
جنریٹو اے آئی روزگار سے متعلق کوئی ڈیٹا دستیاب نہیں ہے۔ تاہم، ناسکوم کے اعداد و شمار کے مطابق، ہندوستان میں مجموعی طور پر اے آئی روزگار کا تخمینہ تقریباً 416,000 پیشہ ور افراد پر مشتمل ہے۔ اس شعبے کی شرح نمو کا تخمینہ تقریباً 20-25فیصد ہے۔ مزید یہ کہ اے آئی سے 2035 تک ہندوستان کی معیشت میں اضافی یوایس ڈی 957 بلین کا حصہ ادا کرنے کی امید ہے۔
جنریٹو مصنوعی ذہانت سے متعلق ٹیکنالوجیز اب بھی تیار ہو رہی ہیں۔ فی الحال، جنریٹیو آرٹیفیشل انٹیلی جنس  کے لیے کوئی خاص ضابطہ نہیں ہے۔ تاہم، اے آئی کی ترقی اور تعیناتی، پرائیویسی، ڈیٹا پروٹیکشن، دانشورانہ اثاثے، اور سائبر سیکیورٹی سے متعلق قوانین اور پالیسیوں کے ذریعے چلتی ہے۔
یہ اطلاع الیکٹرانکس اور انفارمیشن ٹیکنالوجی کے وزیر مملکت جناب راجیو چندر شیکھر نے آج راجیہ سبھا میں ایک سوال کے تحریری جواب میں دی۔
بجلی کی وزارت
ای او آئی نے بجلی اور قابل تجدید توانائی کے شعبے کے لیے پائلٹ بنیاد پر مینوفیکچرنگ زون قائم کرنے کا مطالبہ کیا
بجلی کی وزارت نے بجلی اور قابل تجدید توانائی کے شعبے کے لیے پائلٹ بنیادوں پر مینوفیکچرنگ زون قائم کرنے کے لیے اظہار دلچسپی  طلب کیا ہے۔وزارت نے قبل ازیں پانچ سال کی مدت میں 400 کروڑ روپے کے بجٹ کے اخراجات کے ساتھ پائلٹ بنیاد پر بجلی اور قابل تجدید توانائی کے شعبے کے لیے مینوفیکچرنگ زون قائم کرنے کی اسکیم کونافذ کرنے کے احکامات جاری کیے تھے۔
یہ مرکزی شعبے کی اسکیم ہے اور اسکیم کی مدت مالی سال 2022-23 سے مالی سال 2026-27 تک پانچ سال ہے۔ اظہار دلچسپی  جمع کرانے کی آخری تاریخ 8 جون 2022 ہے۔
ای او آئی عمل کی مختصر تفصیلات:
ای او آئی پروسیس اتھارٹی نے کامیاب تجویز کنندہ کے انتخاب کے لیے سنگل اسٹیج ای او آئی عمل کو اپنایا ہے۔ ہر تجویز کنندہ کو ایک تجویز پیش کرنے کی ضرورت ہے۔ تمام تجاویز کو اس ای او آئی کی شرائط کے مطابق تجویز کی مقررہ تاریخ کو یا اس سے پہلے تیار اور جمع کرانا ضروری ہے۔ اس ای او آئی سے متعلق اضافی معلومات کے لیے کوئی سوال یا درخواستیں ای او آئی پراسیس اتھارٹی کے پاس جمع کرائی جائیں گی۔ای او آئی پروسیس اتھارٹی مندرجہ ذیل ای او آئی شیڈول پر عمل کرنے کی کوشش کرے گی:
|
|
نمبر شمار
|
|
تقریب
|
|
تاریخ اور وقت
|
|
1.
|
|
تجویز کنندگان کو اطلاع
|
|
بدھ،13 اپریل ، 2022
|
|
2.
|
|
پری ای او آئی میٹنگ
|
|
بدھ، 27 اپریل، 2022 صبح 11:00 بجے
|
|
3.
|
|
تجویز کنندگان کے ذریعہ مطلوبہ سوالات یا معلومات جمع کرانے کی آخری تاریخ
|
|
بدھ، 4 مئی، 2022 شام 04:00 بجے
|
|
4.
|
|
وضاحتیں، ضمیمہ یا نظر ثانی شدہ ای آئی او کا اجراء
|
|
بدھ، 11 مئی ، 2022 شام 04:00 بجے
|
|
5.
|
|
تجویز کی آخری تاریخ
|
|
بدھ، 8 جون، 2022 شام 04:00 بجے
ای او آئی کی مزید تفصیلات کے لیے ملاحظہ کیجیے۔ https://powermin.gov.in/
دستاویز کے لئے یہاں کلک کریں
وزارت دفاع
کوسٹ گارڈ نے جدید لائٹ ہیلی کاپٹر اے ایل ایچ ایم کے-III کو شامل کرکے اپنے ہوا بازی میں نئی جہت کا اضافہ کیا
نئی دہلی، 12جون 2021،وزیر اعظم جناب نریندر مودی کے ایک خودکفیل ہندوستان کے ویژن کے مطابق ، سیکریٹری دفاع ڈاکٹر اجے کمار نے آج انڈین کوسٹ گارڈ  میں ایڈوانس لائٹ ہیلی کاپٹر  ایم کے-III شامل کیا۔ یہ جدید ترین ہیلی کاپٹر ہندوستانی ایروناٹکس لمیٹڈ  ، بنگلورو نے مقامی طور پر ڈیزائن اور تیار کیے ہیں۔
ڈاکٹر اجے کمار نے وزیر اعظم نریندر مودی کے’میک ان انڈیا‘ وژن کو آگے بڑھانے اور ان ہیلی کاپٹروں کو ٹیسٹ مرحلے میں شامل کرنے کے لئے آئی سی جی اور ایچ اے ایل کے عزم کی تعریف کی۔ انہوں نے آئی سی جی کے پاس یہ جدید ہیلی کاپٹر رکھنے کی اہمیت پر بھی زور دیا تاکہ ان کو کوسٹ گارڈ کے تمام علاقوں میں استعمال کیا جاسکے۔ حکومت کے ’ڈیجیٹل انڈیا‘ وژن کو فروغ دینے کے لئے ، اس تقریب کا انعقاد نئی دہلی سے بنگلورو تک ڈیجیٹل ذرائع کے ذریعہ کیا گیا تھا اور کووڈ-19 پروٹوکول کو ترجیح دی گئی۔
اے ایل ایچ ایم کے-III کے سمندری ورژن کو مقامی طور پر، ہندوستانی ایروناٹکس لمیٹڈ نے ڈیزائن اور تیار کیا ہے جس میں آئی سی جی کی ضروریات کو پورا کرنے کے لئے ملک میں ہی 19 اضافی آلات کا، موافقت کے مطابق اضافہ گیا گیا ہے۔ ہندوستان ایروناٹکس لمیٹڈ اگلے سال کے وسط تک 16اے ایل ایچ ایم کے-III ہیلی کاپٹر، آئی سی جی کو فراہم کرے گا۔ یہ ہیلی کاپٹر بحری جہازوں سے کی جانے والی کارروائیوں کے دوران آپریشن کرنے کی صلاحیت رکھتے ہیں۔اے ایل ایچ ایم کے-III کوسٹ گارڈ کی مربوط تلاشی ، مداخلت کی صلاحیتوں ، ساحلی حفاظت ، تلاش اور بچاؤ کارروائیوں ، طبی امداد ، پھنسے ہوئے لوگوں کا انخلاء اور سمندری اور ہوا کے ذریعہ آلودگی سے متعلق مشنوں کے لئے کوسٹ گارڈ کی صلاحیتوں میں اضافہ کرے گا۔
سکریٹری دفاع نے حالیہ دنوں میں منشیات اور اسلحہ ضبط کرنے کی کامیاب کاروائی اور طوفان تا ؤتے اور یاس کے دوران جانیں بچانے پر آئی سی جی کی تعریف کی۔ سکریٹری دفاع نے کہا کہ حکومت کی جانب سے آئی سی جی کو سونپی گئی اہم ذمہ داریوں کے پیش نظر ، خدمات کی صلاحیتاور اس کی صلاحیت میں اضافے کو ایک مقررہ مدت کے مطابق نافذ کرنے کی ضرورت ہے۔
شامل کیے جانے پر ، 16 اے ایل ایچ ایم کے-III کو بھوونیشور ، پوربندر ، کوچی اور چنئی میں کوسٹ گارڈ کے چار سکواڈرن میں تعینات کیا جائے گا۔ ساحلی ریاستوں کے ساتھ مشترکہ سمندری حدود، غیر قانونی سرگرمیوں کا شکار ہیں اور یہ علاقے اکثر طوفان کے شکار رہتے ہیں۔ کارروائیوں کے آغاز کے ساتھ ، یہ اسکواڈرن بغیر کسی روک ٹوک کے نگرانی کو یقینی بنائیں گے اور سمندر میں پریشان حال ماہی گیروں کو مدد فراہم کریں گے۔
کوسٹ گارڈ کے ڈائریکٹر جنرل جناب کے نٹراجن نے حالیہ مشترکہ کامیاب کاروائیوں کے لئے کوسٹ گارڈ کی کاوشوں کو سراہا اور کہا کہ آئی سی جی اپنے فرائض کی انجام دہی کے لئے ہمیشہ کی طرح تیار ہے۔ انہوں نے مزید کہا کہ اے ایل ایچ ایم کے-III کی شمولیت، بحری جہاز سے کئے جانے والے آپریشن کرنے اور نگرانی کی مہارت کو بڑھاوا دینے کے ساتھ ہماری صلاحیت میں انقلاب لائے گی۔ انہوں نے یہ بھی بتایا کہ یہ ہیلی کاپٹر، بحری جہاز اور طیاروں کے ساتھ مربوط میٹرکس میں تعینات ہوں گے تاکہ ذمہ داری کے میدان اور اس سے آگے کے شعبے میں خدمات کی صلاحیتوں کو تقویت ملے۔
اس تقریب میں، ہندوستان ایروناٹکس لمیٹڈ کے سی ایم ڈی ، جناب آر مادھون اور وزارت دفاع کے دیگر اعلی عہدیدار بھی موجود تھے۔
وزارت خزانہ
انکم ٹیکس محکمے کی تمل ناڈو میں چھاپے مارنے کی کارروائی
نئی دہلی28،فروری2021
انکم ٹیکس محکمہ نے 26 فروری 2021 کو چنئی میں واقع ایک ممتاز کاروباری گروپ کے خلاف تلاشی کی کارروائی انجام دی۔ تمل ناڈو، گجرات اور کولکاتا میں اس گروپ کے 11 مقامات پر تلاشی کی کارروائی کی گئی اور 9 مقامات کا سروے کیاگیا۔ یہ کاروباری گروپ ٹائیلز اور سینٹری وائر کی مینوفیکچرنگ کے کاروبار اور فروخت میں مصروف ہے اور اس گروپ کے لیڈرس جنوبی ہندوستان میں ٹائیلز کے کاروباری ہیں۔
تلاشی کے دوران ٹائلوں کی بغیر حساب کتاب کی خرید وفروخت کا بھی پتہ چلا۔ تلاشی کے کام میں مصروف ٹیم کی کوششوں کی وجہ سے خفیہ آفس میں بلا حساب وکتاب کے لین دین کی تفصیلات کا بھی پتہ چلا۔ حقیقت میں یہ پایا گیا کہ 50 فیصد تک کے لین دین کتابوں میں درج نہیں تھا۔ سابقہ ٹرن اوور کو دھیان میں رکھتے ہوئے کیے گئے اندازے کے مطابق تقریباً 120 کروڑروپے کی آمدنی چھپائی گئی۔ یہ 100 کروڑ روپے کی غیر اعلان شدہ آمدنی کے علاوہ ہیں، جس سے تجارتی گروپ نے شیل کمپنیوں کے توسط سے شیئر پریمیم کی شکل میں دکھایا تھا۔
اب تک کل 220 کروڑ روپے کی غیر منکشف آمدنی کا پتہ چلا ہے۔ تلاشی کے دوران 8.30 کروڑ روپے کی نقدی بھی پائی گئی ہے اور ضبط کی گئی ہے۔
محکمہ ووٹروں پر اثر ڈالنے میں رقم کے رول کی نگرانی اور چیک کرنے کے لئے بھی پوری طرح تیار ہے۔ محکمہ تمل ناڈو اور پڈوچیری میں غیر حساب کتاب والی رقم کے وسیلوں اور اس کی نقل وحمل پر بھی نظر رکھنے کو لے کر عہد بستہ ہے۔
...............................................................
ش ح، ح ا، ع ر
U-2014
(Visitor Counter : 108
اقلیتی امور کی وزارتت
قومی اقلیتی کمیشن نے ترنگا ہل-امباجی-ابو روڈ نئی ریل لائن کو منظوری دینے پر وزیر اعظم جناب نریندر مودی اور ان کی کابینہ کو مبارکباد پیش کی
قومی اقلیتی کمیشن کے چیئرمین اقبال سنگھ لال پورہ اور کمیشن کے اراکین نے ترنگا ہل-امباجی-ابو روڈ نئی ریل لائن کو منظوری دینے پر وزیر اعظم جناب نریندر مودی اور ان کی کابینہ کو مبارکباد دی ہے۔ خاص طور پر ترنگا ہل جینیوں کی ایک زیارت گاہ ہے جہاں تقریباً 19 مندر ہیں، جن میں سے ایک مندر  بھگوان اجیت ناتھ تیرتھنکر کا ہے۔ مذکورہ ریل روڈ نہ صرف لوگوں کی تیز رفتار نقل و حرکت میں سہولت فراہم کرتی ہے بلکہ یہ جین عقیدت مندوں کو مذکورہ بالا مندروں خاص طور پر اجیت ناتھ کے، جو ہمارے دوسرے تیرتھنکر ہیں، کے درشن کرنے اور ان کے درشن کرنے میں بھی سہولت فراہم کرتی ہے۔
اقلیتوں کا قومی کمیشن، بھارت میں نہایت قابل احترام تصور کی جانے والی پوری جین برادری کی جانب سے ہمارے بھارت کے وزیر اعظم نریندر مودی کے اس طرح کے اقدام کی بہت تعریف کرتا ہے۔ مذکورہ پروجیکٹ جین اقلیتی برادری کے تقریباً 100 سال پرانے مطالبے کو بھی پورا کرے گا۔ جین مذہب کے ماننے والے اس کا مطالبہ 1930 سے کررہے تھے۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 74
کیمیکلز اور فرٹیلائزر کی وزارت
کیمیکلز اور کھادوں کے مرکزی وزیر ڈاکٹر منسکھ مانڈویہ نے ایم ایس ایم ای دواساز کمپنیوں کے نمائندوں سے ملاقات کی، انہوں نے ایم ایس ایم ای دواسازی کے شعبے میں خود کے ضابطے کی ضرورت پر زور دیا
‘‘ایم ایس ایم ای دواساز کمپنیوں کے لیے یہ ضروری ہے کہ وہ ادویات کے معیار کے بارے میں چوکس رہیں اور خود کے ضابطے کے ذریعے اچھی مینوفیکچرنگ کے عمل کی طرف تیزی سے آگے بڑھیں’’
ایم ایس ایم ای دواساز کمپنیوں کے لیے جلد ہی شیڈول ایم کو لازمی بنایا جائے گا
‘‘ہندوستان میں تیار ہونے والی ادویات کے معیار پر کوئی سمجھوتہ نہیں کیا جائے گا’’
جعلی ادویات بنانے والی کمپنیوں کے خلاف سخت کارروائی کی جائے گی: ڈاکٹر منسکھ مانڈویہ
‘‘ایم ایس ایم ای دواساز کمپنیوں کے لیے ضروری ہے کہ وہ ادویات کے معیار کے بارے میں چوکس رہیں اور خود کے ضابطے کے ذریعے مینوفیکچرنگ کے بہتر طریقہ کار  کی طرف تیزی سے آگے بڑھیں’’۔ یہ بات کیمیکلز اور کھادوں نیز صحت اور خاندانی بہبود کے مرکزی وزیر ڈاکٹر منسکھ مانڈویہ نے آج یہاں ایم ایس ایم ای شعبے کی دواساز کمپنیوں کے نمائندوں سے ملاقات کے دوران کہی۔
ایم ایس ایم ای دواسازی کے شعبے میں خود کے ضابطے کی ضرورت پر زور دیتے ہوئے مرکزی وزیر نے ہندوستان کے لیے ‘دنیا کی فارمیسی’ کی حیثیت کو برقرار رکھنے کی اہمیت پر زور دیا۔ انہوں نے کہا کہ ‘‘دواسازی کے شعبے میں عالمی سطح پر ہمارا مقام مصنوعات کے معیار سے بنتا ہے۔ ہمیں اس بات کو یقینی بنانے کے لیے ہر ممکن اقدامات کرنے چاہئیں کہ ہم اس مقام کو قدر اور معیار کے لحاظ سے مضبوط کریں۔ لہٰذا خود کے ضابطے کا کردار اہم ہو جاتا ہے’’۔
بنیادی صنعت کی یقین دہانی، آج لیا گیا ایک بڑا فیصلہ، ایم ایس ایم ای دواساز دواسازی کے شعبے کے لیے مرحلہ وار شیڈول ایم کو لازمی بنایا جائے گا۔ مرکزی وزیر نے کہا کہ ‘‘اس سے معیار کی یقین دہانی میں مدد ملے گی اور ضابطوں پر عملدرآمد کا بوجھ بھی کم ہوگا’’۔
ڈاکٹر منسکھ مانڈویہ نے ڈرگس کنٹرولر جنرل آف انڈیا  کو ہدایت دی ہے کہ وہ جعلی ادویات بنانے والی تمام دواساز مینوفیکچرنگ کمپنیوں کے خلاف سخت کارروائی کریں۔ انہوں نے کہا کہ ‘‘ہندوستان میں تیار ہونے والی ادویات کے معیار کے ساتھ کوئی سمجھوتہ نہیں کیا جائے گا۔’’ اس بات کو اجاگر کرتے ہوئے کہ حکومت معیارات پر عملدرآمد نہ کرنے اور جعلی ادویات بنانے والے مینوفیکچررز کے خلاف صفر رواداری رکھتی ہے۔ انہوں نے کہا کہ ادویات بنانے والی کمپنیوں کا معائنہ کرنے کے لیے خصوصی دستے تشکیل دیے گئے ہیں اور سخت کارروائیاں کی گئی ہیں۔
مرکزی وزیر نے مزید کہا کہ دواسازی پروڈکٹس کی اعلیٰ ترین کوالٹی کو یقینی بنانے کے لیے انضباطی حکام نے پلانٹس کا رسک پر مبنی معائنہ اور آڈٹ شروع کر دیا ہے۔ انہوں نے بتایا کہ 137 فرموں کا معائنہ کیا گیا، 105 فرموں کے خلاف کارروائی کی گئی۔ 31 فرموں کی پیداوار روک دی گئی ہے اور 50 فرموں کے خلاف پروڈکٹ/سیکشن لائسنس کی منسوخی اور معطلی جاری کی گئی ہے۔ اس کے علاوہ 73 فرموں کو وجہ بتاؤ نوٹس جاری کیے گئے ہیں اور 21 فرموں کے خلاف وارننگ لیٹر جاری کیے گئے ہیں۔
محترمہ ایس اپرنا، سکریٹری ، ڈاکٹر راجیو رگھوونشی، ڈی سی جی آئی اور محکمہ کے سینئر افسران نے میٹنگ میں شرکت کی۔ اس موقع پر آئی ڈی ایم اے کے قومی صدر ڈاکٹر ویرانچی شاہ اور دیگر عہدیداران بھی موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 57
نائب صدر جمہوریہ ہند کا سکریٹریٹ
نائب صدرِ جمہوریہ نے میزورم میں پل منہدم ہونے کے سبب جانی اتلاف پر افسوس کا اظہار کیا
نائب صدرجمہوریہ ہند جگدیپ دھنکھڑ نے میزورم میں ایک پل منہدم ہونے کے سبب جانی اتلاف پر دکھ اور افسوس کا اظہار کیا ہے۔
ایکس پر ایک پوسٹ میں نائب صدر جمہوریہ نے کہاکہ ؛
‘‘ میزورم میں پل گرنے کی وجہ سے جانوں کا ضیاع انتہائی افسوسناک ہے۔ میرے دِلی جذبات متاثرین، زخمیوں اور ان کے اہل خانہ کے ساتھ ہیں۔ میں ان لوگوں کی حفاظت کے لیے دعا گو ہوں ، جن کے لیے بچاؤ اور امدادی کارروائیاں جاری ہیں۔ ’’
۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع ۔ ع ا
U.No. 8718
(Visitor Counter : 52